टक्कर से युवक की मौत, साथी घायल
भास्कर संवाददाता | जावरा/आलाेट
जावरा-नयागांव फोरलेन के ओवरब्रिज पर शनिवार रात अज्ञात वाहन की टक्कर से बाइक सवार आलोट के एक युवक की मौत हो गई। उसका दोस्त गंभीर घायल हो गया। इसे अस्पताल में भर्ती किया है।
जानकारी के अनुसार शिवपालसिंह पिता वीरेंद्रसिंह सोलंकी (21) निवासी ऊपरली टोली आलोट दोस्त पुष्पेंद्र पिता वीरेंद्रसिंह सोलंकी (22) निवासी जूना बाजार छोटा रावला आलोट के साथ शनिवार रात करीब 8.30 बजे जावरा से आलोट जा रहा था। भीमाखेड़ी फाटक चौराहे के पास ओवरब्रिज पर अज्ञात वाहन ने इन्हें टक्कर मार दी। दोनों गंभीर घायल हो गए। वहां से गुजर रहे जावरा निवासी कांग्रेस पार्षद प्रतिनिधि लोकेश विजवा ने संजीवनी 108 एम्बुलेंस को सूचना दी। एम्बुलेंस से इन्हें सरकारी अस्पताल ले गए। जहां डॉक्टर ने शिवपालसिंह को मृत घोषित कर दिया। पुष्पेंद्रसिंह बेहोश है। उसे देर रात परिजन रतलाम ले गए। जावरा में रहने वाले आलोट विधायक के पीए नागेश्वर परमार, भाजयुमो नगर अध्यक्ष सुनील भावसार अस्पताल पहुंचे। इन्होंने आलोट में परिजन को सूचना दी। आईए पुलिस घटना की जांच कर रही है। आलोट निवासी परिचित जगदीश धनगर ने बताया दोनों दोस्त हैं और ज्यादातर साथ ही रहते थे।
ब्रिज पर दुर्घटनाग्रस्त बाइक। इनसेट- मृतक शिवपालसिंह
hin_Deva mar_Deva hin_Deva hin_Deva hin_Deva